Stjórnmálafræðingur segir að sú gagnrýni sem komið hefur fram vegna sölunnar á hlut ríkisins í Íslandsbanka muni reyna enn frekar á stjórnarsamstarfið. Ríkisstjórnin sé nú stödd í miðjum hvirfilbyl og að lítið þurfi til að slitni upp úr.
Ríkisstjórnin hefur sætt harðri gagnrýni fyrir söluna á Íslandsbanka og mótmæli verið haldin nær vikulega, síðast í gær þegar fjöldi fólks kom saman á Austurvelli og krafðist þess að sölu yrði rift og að ríkisstjórnin færi frá völdum. Eiríkur Bergmann stjórnmálafræðingur segir að flækjustigið við að rifta sölunni sé töluvert en að augljóst sé að titrings gæti á stjórnarheimilinu.
Ríkisstjórnin hefur nokkuð skyndilega lent í einhvers konar hvirfilbyl sem skekur hana all nokkuð að því er virðist. Manni virðist sem það sé orðið nokkuð útbreidd skoðun í íslensku þjóðfélagi að það hafi verið verulegar brotalamir í þessu útboði Íslandsbanka og það mál er einfaldlega þannig að það getur hæglega klofið pólitíska afstöðu milli stjórnarflokkanna
Staðan sé einna erfiðust fyrir bakland Vinstri grænna enda hefði sá flokkur undir öðrum kringumstæðum gagnrýnt söluna harðlega.
Þegar mótmæli gerast svona útbreidd eins og við höfum orðið vitni að að þá verður þetta mál pólitískt erfiðast fyrir vinstri græna og af þeim sökum nötrar ríkisstjórnarborðið.
Óvíst sé hversu mikið meira ríkisstjórnin þoli.
Í ruaninni er þetta í fyrsta sinn sem við sjáum einhvers konar brotsjó ganga yfir stjór nina. Og hvort að fleyið sigli í gegnum ólgusjóinn vitum vð auðvitað ekki enn þá en mér synikr þetta edkki endilea þannnig gjörningaveður að það sökkvi fleyinu þegar upp er staðið.

Stjórnmálafræðingur segir að ríkisstjórnin sé stödd í miðjum hvirfilbyl út af Íslandsbankamálinu og að lítið þurfi til að upp úr slitni. 